
Rwy’n cydnabod y defnydd o Chatgpt (https://chatgpt.com/) ar [26/04/25] i gefnogi fy ngwaith ymchwil gan ddefnyddio anogwr(wyr):
1. Pa damcaniaethwyr sy’n edrych ar datblygiad llythrennedd plant
2.  Pwy sy’n beirniadu Piaget
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.

Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth 
“Y cynllun datblygu ysgol yw cynllun strategol yr ysgol ar gyfer gwelliant.”, (Llywodraeth Cymru, 2014, tud 3). Awgryma’r datganiad hyn y pwysigrwydd o gynllun datblygu ysgol (CDY) effeithiol i sicrhau cynnydd disgyblion. Mae’n allweddol i ysgolion hunanwerthuso’n gyson i sicrhau CDY cyfoes. Gwelir amryw o dargedau tymor byr a thymor hir yn eich CDY i godi safonau ar draws yr ysgol, (Llywodraeth Cymru, 2014). Mae’n bwysig fod pob aelod o staff yn ymwybodol o’r CDY i sicrhau ei fod yn cael ei datblygu’n naturiol. Y targed dewisais i i ffocysu ar oedd y dull ‘twb trafod’. Ffocysodd y targed ar sgiliau Cymraeg a sgiliau cyfathrebu’r disgyblion. Yn yr aseiniad hwn, byddaf yn cyfeirio at fy ysgol PAP 3 fel ‘Ysgol A’ i gyd-fynd â chanllawiau BERA (2024). Wrth edrych ar adroddiad Estyn (2022) Ysgol A, mae 45.2% o ddisgyblion yn dod o gartrefi Gymraeg. Mae’n bwysig ystyried fod yr adroddiad yn berthnasol i’r ysgol gydol-oes, felly nid yw’n hollol ddilys. 
Mae cyfrifoldeb ag ysgolion i ddilyn polisïau a chanllawiau mae Llywodraeth Cymru yn gosod i sicrhau disgwyliadau uchel. Cyflwynodd Llywodraeth Cymru Bil Addysg y Gymraeg yn 2023 i godi safonau’r Gymraeg. Bwriad y Bil oedd codi hyder disgyblion wrth ddefnyddio’r iaith, (Llywodraeth Cymru, 2023). Wrth i mi ddefnyddio’r dull ‘twb trafod’, anogais y plant i ddatblygu ac arbrofi â’r iaith Gymraeg. Cefnoga hyn rhaglen Cymraeg 2050 gan Lywodraeth Cymru (2017). Pwrpas CDY yw sicrhau fod gwelliannau yn cael ei gosod ar gyfer plant. Mae Llywodraeth Cymru yn nodi’r pwysigrwydd o gynhwysiant wrth gynllunio CDY. Dylai pob disgybl derbyn addysg o safon uchel, (Llywodraeth Cymru, 2022a). Gwelwn gysylltiad i hawliau plant o fewn canllawiau Llywodraeth Cymru, a’r pwysigrwydd o roi profiadau sy’n ategu canlyniadau cadarnhaol. Mae hefyd pwyslais o gynnwys y pedwar diben i wthio plant i fod yn ddysgwyr awyddus, (Llywodraeth Cymru, 2022a). 
Mae nifer o gamau mae ysgolion yn cymryd wrth ysgrifennu CDY. Mae’n bwysig fod athrawon yn cydweithio wrth gynllunio i sicrhau fod pob elfen yn berthnasol. Pwysleisia Goldstone (2022) y pwysigrwydd o ddefnyddio data’r ysgol. Cysyllta hyn â’r pwysigrwydd o asesu’r cynllun datblygu’n gyson. Yn ôl Chang (2008), mae cynllunio ar gyfer monitro a gwerthuso yn gam allweddol wrth gynllunio CDY. Mae’n bwysig fod pawb yn ymwybodol o’r prif darged i sicrhau asesiad effeithiol. Mae asesiadau cyson yn allweddol i edrych ar effeithlonrwydd y targedau. Wrth weithredu hyn, mae’n bwysig cefnogi ag ystadegau dilys, (Chang, 2008). 
Mae Estyn a gwasanaethau gwella ysgolion yn darparu cymorth allanol i ysgolion i sicrhau ei fod yn defnyddio’i CDY yn effeithiol. Mae corff llywodraethol Estyn yn defnyddio’i dealltwriaeth o’r safonau disgwyliedig i helpu ysgolion gwella elfennau allweddol, (Estyn, 2016). Mae hefyd pwyslais enfawr ar ddisgyblion fel arweinwyr. Wrth ddefnyddio llais y disgybl, gall ysgolion ystyried data wrth greu CDY effeithiol sy’n fuddiol i bawb. Mae tystiolaeth yn dangos bod cynnwys plant yn eu haddysg eu hunain yn cael effaith gadarnhaol ar eu lles ac ar eu safonau academaidd, (Estyn, 2016). 
Wrth ystyried lles plant, mae cysylltiad i theori Sgaffaldio Vygotsky (1978). Edrychodd Vygotsky ar yr effaith mae athrawon yn cael ar gynnydd plant. Bwriad y theori yw i blant fod yn ddysgwyr annibynnol, sy’n cysylltu â’r pedwar diben. Mantais i’r theori yw’r ffordd mae plant gallu ymgysylltu yn ei addysg, (Van Der Stuyf, 2002). Wrth i ysgolion ystyried safbwynt y disgyblion, bydd hyn yn sicrhau fod yr elfennau maen nhw’n teimlo sydd angen cael eu datblygu yn gwella. Fel dywed Estyn (2016), mae ymchwil yn dangos fod hyn yn cael effaith positif ar les plant. Mae’n bwysig rhoi'r cyfle i bawb mynegi ei barn ar y ffordd maen nhw’n cael ei addysgu. I feirniadu theori Vygotsky (1978), mae’n bwysig ystyried ei fod wedi dyddio wrth gymhwyso’r wybodaeth.
Mae datblygiad llythrennedd yn allweddol i ddatblygiad gwybyddol plentyn. Wrth edrych ar theori Piaget o ddatblygiad gwybyddol (1936), mae’n bwysig fod plant yn datblygu’i iaith o oed cynnar. Mae’r CDY yn berthnasol i’r ysgol gyfan, ond ni fydd pob dosbarth yn defnyddio’r targed mewn yr un ffordd. Bydd hyn yn ddibynnol ar oed, ond mae dal yn bwysig i blant ifanc fynegi ei barn a datblygu’i sgiliau Cymraeg. Noda Piaget (1957) fod strwythur iaith yn allweddol i ddatblygiad iaith, (Moerk, 1975). Wrth ddefnyddio’r dull o fewn y dosbarth, rhoddais fatiau geirfa a dechreuadau brawddegau i helpu’r plant strwythuro’i brawddegau. Roedd dau fat gwahanol, i sicrhau fod plant MAT y dosbarth dal yn cael ei gwthio. I feirniadu theori Piaget, dywed Babakr, Mohamedamin a Kakamad (2019) fod y theori ddim yn ystyried rhyngweithio cymdeithasol a diwylliannol. Mae pob plentyn yn dod o gefndir gwahanol, ac wrth i ysgol A bod yn ardal ddifreintiedig, gall hyn effeithio agwedd plant a’i rhieni i’r iaith Gymraeg. Mae ymchwil yn dangos fod rhieni o ardaloedd difreintiedig yn fwy tebygol o roi dyddiau bant o’r ysgol i'w blant, (Estyn, 2018). Golyga hyn ni fydd y disgyblion yma yn cael yr un cyfleoedd i ddatblygu’n wybyddol.
Wrth ystyried CDY Ysgol A, dewisais i’r elfen ‘twb trafod’. Ffocws y targed oedd sicrhau fod plant yn mynegi’i barn ac yn datblygu’i sgiliau Cymraeg. Wrth asesu’r targed yma, rhwystr bydd yr ysgol yn wynebu yw diffyg defnydd yr iaith Cymraeg yn y cartref. Hyd yn oed mae’r ystadegyn Estyn (2022) yn dangos fod 45.2% o ddisgyblion yn dod o gartrefi Gymraeg, dyw hyn ddim yn hollol ddilys oherwydd mae’n berthnasol i’r ysgol gydol-oes. Wrth adlewyrchu ar fy mhrofiad i yn Ysgol A, roedd nifer bach o fy nosbarth i yn dod o gartrefi Gymraeg. Roedd hyn hefyd yn amlwg iawn yn ansawdd ei waith ysgrifenedig a’i sgiliau Cymraeg ar lafar. Bwriad y targed yw cynyddu’r defnydd o’r iaith Gymraeg o fewn a thu fas i’r ysgol. Ond wrth edrych ar erthygl Llywodraeth Cymru (2022b), mae plant yn ddwywaith mwy tebygol o siarad Cymraeg yn ddyddiol os mae un rhiant yn rhugl yn yr iaith. Bydd hyn yn rhwystr amlwg fydd yr ysgol yn wynebu o ganlyniad i’r canran isel o rieni yn siarad Cymraeg. Golyga hyn y pwysigrwydd o ysgolion yn ystyried ni fydd pob elfen o’i chynllun datblygu yn effeithiol pob tro, a gall y targed cael ei datblygu wrth asesu’r CDY.
Yn ystod fy ymarfer dysgu yn Ysgol A, mynychais gyfarfod staff asesu’r CDY. Rhoddodd hyn y ddealltwriaeth i mi o sut roedd yr ysgol yn gweithredu’r CDY. Gosododd yr ysgol y targed ‘twb trafod’ cyn i mi ymuno’r ysgol, ond penderfynodd yr athrawon i gadw’r targed ar y CDY i ddatblygu sgiliau’r plant ymhellach. Wrth edrych ar waith llythrennedd, gwelodd yr athrawon gwahaniaeth mawr mewn gwaith Cymraeg a Saesneg y plant. Ar y cyfan, roedd sgiliau Saesneg y plant o safon uwch i gymharu â’r Gymraeg, felly penododd y targed ar y Gymraeg. Rho hyn y cyfle i’r plant datblygu’i sgiliau cyfathrebu ac ehangu eu geirfa. 
I weithredu’r targed, roedd cyfrifoldeb â’r staff i gynllunio gan ystyried targedau’r CDY. I sicrhau fy mod yn cyfrannu’n broffesiynol i’r ysgol, addysgais nifer o wersi mynegi barn i flwyddyn pedwar a phump trwy gyfrwng y Gymraeg. Cynlluniodd yr ysgol matiau geirfa gyda dechreuadau brawddegau i’r plant defnyddio wrth drafod. Defnyddiais y matiau i sicrhau fod y plant yn datblygu’n gyson. Y brif wers cynlluniais i gefnogi’r targed hon oedd wers mynegi barn ar ysgolion Cymraeg ac ysgolion yn Kenya. Rhannais y plant i grwpiau cymysg i ddadlau barnau o blaid ac yn erbyn. Cynlluniodd yr ysgol rolau i’r plant cymryd o fewn y grŵp i sicrhau fod pawb yn cymryd rhan. I feirniadu’r dull yma, gwelais fod y plant yn treulio ormod o amser yn penderfynu pwy oedd yn cymryd pa rôl. Roedd diffyg dealltwriaeth o’r rolau â’r plant, felly roedd y dull yma’n fwy addas i blant blwyddyn chwech. 
Wrth adfyfyrio ar fy mhrofiad o ddefnyddio’r dull twb trafod, yn fy marn i roedd yn ddull effeithiol iawn i ddatblygu sgiliau Cymraeg plant. Wrth rannu’r plant i grwpiau bach, roedd hyn yn rhoi’r cyfle i’r plant mwy tawel rhannu’i syniadau. Ffocysodd y targed ar sgiliau llythrennedd plant, ond yn benodol sgiliau llafar. Wrth ystyried hyn, fy argymell i fydd i’r ysgol hefyd edrych ar sgiliau ysgrifenedig plant. Sylweddolais fod sgiliau ysgrifennu Cymraeg y plant yn gwan ar y cyfan, felly bydd tasgau mynegi barn ysgrifenedig yn helpu datblygu’r sgiliau hyn. Mae’r Fframwaith Llythrennedd yn cynnwys y pwysigrwydd o allu ysgrifennu’n addas yn ddibynnol ar y diben, (Llywodraeth Cymru, 2020). Bydd y tasgau yma’n rhoi’r cyfle i blant ehangu’i arddulliau ysgrifennu. 
I gasglu, mae’n amlwg fod pwyslais enfawr i ysgolion cynllunio CDY effeithiol. Darganfyddais y bwysigrwydd o cynnwys pawb wrth cynllunio, megis athrawon, y plant a cymorth allanol. Wrth edrych ar dystiolaeth cynnydd Ysgol A, roedd y targed yn berthnasol iawn i sicrhau gwelliant proffesiynol. I gysylltu â’r Safonau Proffesynol, cefais i’r cyfle i ddatblygu fy sgiliau arweinyddiaeth wrth rhannu fy syniadau i o fewn cyfarfodydd staff, (Llywodraeth Cymru, d.d.). Mae’n hollbwysig i mi ddatblygu fy nealltwriaeth o CDY i sicrhau fy mod yn cyfrannu’n broffesiynol yn y dyfodol. 

